от подминаване на сигнал за опасност (SPAD) или от друго сериозно произшествие и ако подаването на пясък би подобрило сцеплението,
 –при потегляне,
 –когато е необходимо да се изпита оборудването за опесъчаване на тяговата единица.
 2.Потегляне на влака
 Машинистът може да потегли от първоначалната гара или след спиране по разписание, когато са изпълнени следните условия:
 –след като машинистът е получил разрешение за движение на влака;
 –след като са изпълнени условията за обслужване на влака;
 –след като е настъпил моментът за потегляне на влака, освен в случаите, когато е разрешено потегляне преди времето по разписание.
 3.Липса на разрешение за движение на влака в очакваното време
 Ако машинистът не е получил разрешение за движение на влака в очакваното време и няма информация за съответната причина, той трябва да информира ръководителя на движението.
 4.Пълен отказ на предните светлини
 Ако машинистът не може да включи никоя от предните светлини:
 4.1.При добра видимост
 Машинистът информира ръководителя на движението за повредата. Влакът продължава с максималната разрешена скорост до най-близкото място, където предните светлини могат да бъдат поправени/подменени, или да се замени съответното возило. При продължаване на движението машинистът използва влаковото устройство за звукова сигнализация, според нуждите или съгласно инструкции от ръководителя на движението.
 4.2.По тъмно или при лоша видимост
 Машинистът информира ръководителя на движението за повредата. При условие, че има инсталиран преносим източник на бяла светлина на предния край на влака, влакът продължава с максималната допустима скорост при такава повреда до най-близкото място, където предните светлини могат да бъдат поправени/подменени, или да се замени съответното возило.
 Ако влакът не разполага с преносим източник на светлина, указващ предния край, той не потегля, ако не е получил официални инструкции от ръководителя на движението да продължи до най-близкото подходящо място за освобождаване на железопътната линия.
 При продължаване на движението машинистът използва влаковото устройство за звукова сигнализация, според нуждите или съгласно инструкции от ръководителя на движението.
 5.Пълен отказ на сигнализацията в задния край на влака
 1)Ако ръководителят на движението установи пълен отказ на сигнализацията в задния край на влака, той взима мерки да спре влака на подходящо място и да информира машиниста.
 2)В такъв случай машинистът проверява целостта на влака и, ако е необходимо, поправя/подменя устройството за сигнализация на задния край на влака.
 3)Машинистът докладва на ръководителя на движението, че влакът е готов да потегли. В противен случай, ако повредата не може да бъде отстранена, влакът не може да продължи, освен по специална уговорка между ръководителя на движението и машиниста.
 6.Отказ на влаковото устройство за звукова сигнализация
 При отказ на устройството за звукова сигнализация машинистът информира ръководителя на движението за повредата. Влакът не трябва да превишава допустимата скорост на движение в случай на неизправност на звуковата сигнализация, като трябва да достигне до най-близкото място, където устройството за звукова сигнализация може да бъде поправено или съответното возило да бъде заменено. Машинистът трябва да има готовност да спре, преди да премине през ж.п. прелез, на който се изисква подаване на звуков сигнал, и да премине през прелеза, когато е безопасно. Ако повреденото устройство за звукова сигнализация е многотонално, но все още издава поне